Վարչապետը հավելեց, որ 100 հազար և 150 հազար դրամ աշխատավարձ ստացողների պարագայում 23 տոկոս եկամտային հարկը գրեթե զրոյական ազդեցություն կունենա, սակայն հիշեցրեց, որ «Կուտակային կենսաթոշակների մասին, օրենքի փոփոխության արդյունքում 199 հազար 211 քաղաքացու համար փաստացի տնօրինվող եկամուտներն ավելացրել են 2.5 տոկոսով: «Ես ասացի, որ մենք այդ օրենքով պարտավորվել ենք կրկին վերականգնել կուտակային կենսաթոշակների 5 տոկոս վճարը, երբ կնվազի եկամտային հարկը: Այդ պարագայում, եթե նույնիսկ մենք հիմա 20 տոկոս դարձնենք քիչ աշխատավարձ ստացողների եկամտային հարկը, այս պայմանի պահմանմամբ նրանց համար ոչինչ չի փոխվի: Այս իրավիճակը հաշվի առնելով՝ մենք կառավարությունում քննարկել ենք, որ պատրաստ ենք կուտակային համակարգով մեր վրա վերցրած 2.5 տոկոսի պայմանը չփոխել: Այսինքն, քաղաքացիների փոխարեն կշարունակենք վճարել կուտակային վճարի կեսը: Այսինքն, այս 119 հազար քաղաքացիների պարագայում մենք կունենանք նույն իրավիճակը, որը կունենայինք, եթե նրանց համար եկամտահարկի փոփոխությունը տոկոսի առումով լիներ շոշափելի, օրինակ, 20 տոկոս սահմանվեր»,- ասաց վարչապետը: